Source: http://eur-lex.europa.eu/LexUriServ/LexUriServ.do?uri=CELEX:31971L0316:RO:NOT
Timestamp: 2014-03-11 19:10:18+00:00

Document:
EUR-Lex - 31971L0316 - RO
Directiva Consiliului din 26 iulie 1971 de apropiere a legislațiilor statelor membre referitoare la dispozițiile comune pentru mijloacele de măsurare și metodele de control metrologic
JO L 202, 6.9.1971, p. 1-13 (DE, FR, IT, NL)
ediţie specială finlandeză: capitol 13 volum 2 p. 3 - 14
ediţie specială daneză: serie I volum 1971(II) p. 635 - 643
ediţie specială suedeză: capitol 13 volum 2 p. 3 - 14
ediţie specială engleză: serie I volum 1971(II) p. 707 - 720
ediţie specială greacă: capitol 13 volum 1 p. 138 - 151
ediţie specială spaniolă: capitol 13 volum 2 p. 17 - 29
ediţie specială portugheză: capitol 13 volum 2 p. 17 - 29
ediţie specială în limba cehă: capitol 13 volum 001 p. 127 - 139
ediţie specială în limba estonă: capitol 13 volum 001 p. 127 - 139
ediţie specială în limba maghiară capitol 13 volum 001 p. 127 - 139
ediţie specială în limba lituaniană: capitol 13 volum 001 p. 127 - 139
editie speciala in limba letona: capitol 13 volum 001 p. 127 - 139
editie speciala in limba malteza: capitol 13 volum 001 p. 127 - 139
editie speciala in limba poloneza: capitol 13 volum 001 p. 127 - 139
editie speciala in limba slovaca: capitol 13 volum 001 p. 127 - 139
ediţie specială în limba slovenă: capitol 13 volum 001 p. 127 - 139
ediţie specială în limba bulgară: capitol 13 volum 01 p. 110 - 123
editie speciala in limba româna: capitol 13 volum 01 p. 110 - 123
sfârşitul termenului de valabilitate: 18/05/2009; abrogat prin 32009L0034
a transpunerii: 30/01/1973; a se vedea articolul 21
rectificat prin 31971L0316R(01) rectificat prin 31971L0316R(02) modificat prin 11972BN01/10/PT1A16 modificare anexă 1 de la 01/01/1973
modificat prin 11972BN01/10/PT1A16 modificare anexă 2 de la 01/01/1973
modificat prin 11972BN01/10/PT1A16 modificare articol 19.2 de la 01/01/1973
modificat prin 11972BN02/8/PT1A3 completare anexă 2 extinderea aplicării prin 11972BN11/9/PT1A21 JQ1/7/73 modificat prin 31972L0427 completare anexă 2 de la 01/01/1973
modificat prin 31973D0101(01) modificare anexă 1 de la 01/01/1973
modificat prin 31973D0101(01) modificare anexă 2 de la 01/01/1973
modificat prin 31973D0101(01) modificare articol 19.2 de la 01/01/1973
completat prin 11979HN01/10 completare anexă 1 de la 01/01/1981
modificat prin 11979HN01/10 completare anexă 1 de la 01/01/1981
modificat prin 11979HN01/10 modificare articol 19.2 de la 01/01/1981
modificat prin 31983L0575 modificare anexă 1 de la 04/11/1983
modificat prin 31983L0575 înlocuire articol 1 de la 04/11/1983
modificat prin 31983L0575 înlocuire articol 10 de la 04/11/1983
modificat prin 31983L0575 înlocuire articol 13 de la 04/11/1983
modificat prin 31983L0575 înlocuire articol 15 de la 04/11/1983
modificat prin 31983L0575 modificare articol 19 de la 04/11/1983
modificat prin 31983L0575 înlocuire articol 2 de la 04/11/1983
modificat prin 31983L0575 articol 20DEVIENT articol 19 modificat prin 31983L0575 articol 21DEVIENT articol 20 modificat prin 31983L0575 articol 22DEVIENT articol 21 modificat prin 31983L0575 înlocuire articol 4 de la 04/11/1983
modificat prin 31983L0575 înlocuire articol 5 de la 04/11/1983
modificat prin 31983L0575 completare articol 7.1 de la 04/11/1983
modificat prin 31983L0575 înlocuire articol 8.1 de la 04/11/1983
modificat prin 31983L0575 modificare articol 8.3 de la 04/11/1983
modificat prin 31983L0575 înlocuire articol 9 de la 04/11/1983
modificat prin 31983L0575 eliminare CH 6 de la 04/11/1983
modificat prin 31983L0575 CH7 DEVIENT CH 6 modificat prin 31983L0575 modificare CH 8 de la 04/11/1983
modificat prin 31983L0575 CH8 DEVIENT CH 7 modificat prin 11985IN01/09/A modificare anexă 1 de la 01/01/1986
modificat prin 11985IN01/09/A modificare anexă 2 de la 01/01/1986
modificat prin 31987L0354 modificare anexă 1 de la 29/06/1987
modificat prin 31987L0355 completare anexă 2 de la 29/06/1987
modificat prin 31988L0665 modificare anexă 1 de la 27/12/1988
modificat prin 11994NN01/11/C7 completare anexă 1 DP.1/1/95 modificat prin 11994NN01/11/C7 completare anexă 2 DP.1/1/95 modificat prin 11994NN01/11/C8 completare articol 5.1 de la 01/01/1995
inclus prin 21994A0103(52) modificat prin 12003TN02/01/D completare anexă 1 de la 01/05/2004
modificat prin 32003R0807 eliminare articol 17.2 de la 05/06/2003
modificat prin 32003R0807 înlocuire articol 18 de la 05/06/2003
modificat prin 32006L0096 completare anexă 2 de la 01/01/2007
modificat prin 32007L0013 completare anexă 2 de la 02/04/2007
abrogat prin 32009L0034 Versiunile consolidate
modificare propusă prin 51980PC0850(01) modificare propusă prin 51985PC0627 modificare propusă prin 51986PC0653(01) modificare propusă prin 51986PC0653(02) modificare propusă prin 51987PC0044 modificare propusă prin 52001PC0789(04) modificare propusă prin 52008PC0357 abrogare Avut în vedere în cauza:
acţiuni în neîndeplinirea obligaţiilor de către statele membre 61977CJ0100 Afișează măsurile naționale de punere în aplicare
de apropiere a legislațiilor statelor membre referitoare la dispozițiile comune pentru mijloacele de măsurare și metodele de control metrologic
(71/316/CEE)
întrucât, în fiecare stat membru, caracteristicile tehnice ale mijloacelor de măsurare, precum și metodele de control metrologic sunt determinate prin dispoziții imperative; întrucât aceste cerințe diferă de la un stat membru la altul; întrucât diferențele dintre acestea împiedică schimburile comerciale și pot crea condiții inegale de concurență în interiorul Comunității;
întrucât controalele existente în fiecare stat membru au, între altele, scopul de a asigura clienții că prețul plătit corespunde cu cantitățile livrate și întrucât, prin urmare, scopul prezentei directive nu este de a elimina aceste controale, ci de a elimina deosebirile în reglementare în măsura în care acestea constituie o barieră în calea comerțului;
întrucât aceste bariere în stabilirea și funcționarea pieței comune pot fi reduse și eliminate dacă se aplică aceleași cerințe în statele membre, inițial în completarea dispozițiilor interne în vigoare și ulterior, când condițiile necesare vor fi întrunite, înlocuind aceste dispoziții interne;
întrucât, chiar în timpul perioadei când coexistă cu dispozițiile interne, cerințele comunitare oferă întreprinderilor posibilitatea de a fabrica produse care au caracteristici tehnice uniforme și care pot fi, prin urmare, comercializate și utilizate în interiorul Comunității după ce au fost supuse controalelor CEE;
întrucât cerințele tehnice comunitare de construcție și funcționare sunt cele care trebuie să asigure ca mijloacele să furnizeze continuu măsurători suficient de exacte, în conformitate cu scopul pentru care au fost realizate;
întrucât controlarea respectării cerințelor tehnice este, de obicei, efectuată de către statele membre înainte ca mijloacele de măsurare să fie introduse pe piață sau să fie utilizate pentru prima dată și, dacă este cazul, în timpul utilizării mijloacelor de măsurare, mai ales prin intermediul procedurilor de aprobare de model și de verificare; întrucât pentru a realiza libera circulație a acestor mijloace de măsurare în interiorul Comunității este, de asemenea, necesar să se prevadă recunoașterea reciprocă a operațiunilor de control între statele membre și să se instituie în acest sens proceduri adecvate de aprobare de model CEE și de verificare inițială CEE, precum și metode de control metrologic CEE, în conformitate cu prezenta directivă și cu directivele speciale;
întrucât prezența, pe un mijloc de măsurare sau pe un produs, a semnelor sau mărcilor care corespund controalelor care i se aplică indică faptul că acest mijloc de măsurare sau produs se conformează cerințelor tehnice comunitare corespunzătoare, ceea ce va face inutilă, în cazul importului și al punerii în funcțiune, repetarea controalelor deja efectuate;
întrucât reglementările metrologice de drept intern au ca obiect numeroase categorii de mijloace de măsurare și produse; întrucât este necesar să se stabilească prin prezenta directivă dispozițiile generale privind, în special, procedurile de aprobare de model CEE și verificare inițială CEE, precum și metodele de control metrologic CEE; întrucât directivele de punere în aplicare, specifice fiecărei categorii de mijloace de măsurare și de produse, vor stabili cerințele tehnice de construcție, de funcționare și de precizie, modalitățile de control și, dacă este cazul, condițiile în care cerințele tehnice comunitare se substituie dispozițiilor de drept intern în vigoare.
(1) Nici un stat membru nu poate refuza, interzice sau restrânge introducerea pe piață și punerea în funcțiune a unui mijloc de măsurare (numit în continuare "mijloc") sau a unui dispozitiv auxiliar care poartă marca de atestare a verificării inițiale CEE sau semnul care atestă aprobarea de model CEE prevăzut la articolele 10 și 11, care i se aplică.
(2) Statele membre acordă aprobării de model CEE și verificării inițiale CEE aceeași valoare ca și actelor interne corespunzătoare.
(3) Statele membre nu pot cere, pentru o categorie de mijloace de măsurare, aprobarea de model CEE sau verificarea inițială CEE decât dacă sunt stabilite verificări corespunzătoare pentru mijloacele din aceeași categorie care îndeplinesc cerințele interne nearmonizate la nivel comunitar.
(4) Directivele speciale precizează, pentru categoriile de mijloace de măsurare care fac obiectul acestora, caracteristicile metrologice și cerințele tehnice de construcție și de funcționare.
Acestea trebuie, de asemenea, să menționeze:
- dacă în toate statele membre aceste mijloace trebuie să fie supuse atât aprobării de model CEE, cât și verificării inițiale CEE sau doar unuia dintre aceste controale;
- data la care dispozițiile de drept intern conforme directivelor speciale în cauză se substituie în totalitate dispozițiilor de drept intern aplicabile anterior noilor mijloace din aceeași categorie.
Aprobare de model CEE
(1) Aprobarea de model CEE constituie admiterea mijloacelor unui producător la verificarea inițială CEE și, în măsura în care verificarea inițială CEE nu este cerută, autorizarea pentru introducerea lor pe piață și pentru punerea lor în funcțiune. Dacă directiva specială aplicabilă unei categorii de mijloace exceptează această categorie de la aprobarea de model CEE, mijloacele din această categorie sunt admise direct la verificarea inițială CEE.
(2) În cazul în care echipamentele de control de care dispun le permit acest lucru, statele membre, la cererea producătorului sau a reprezentantului său autorizat, acordă aprobarea de model CEE oricărui model de mijloc de măsurare, precum și oricărui dispozitiv auxiliar care îndeplinește caracteristicile metrologice și cerințele tehnice de construcție și de funcționare prevăzute în directiva specială referitoare la această categorie de mijloace.
(3) Cererea pentru aprobare de model CEE pentru un model de mijloc de măsurare nu poate fi prezentată decât într-un singur stat membru.
(4) Statul membru care a acordat o aprobare de model CEE ia măsurile necesare pentru a fi informat cu privire la orice modificare sau completare a modelului aprobat. Acesta informează celelalte state membre despre aceste modificări.
Modificările sau completările unui model aprobat trebuie să facă obiectul unei aprobări de model suplimentare din partea statului membru care a acordat aprobarea de model CEE, dacă astfel de schimbări influențează sau ar putea influența rezultatele măsurărilor sau condițiile prevăzute pentru utilizarea mijlocului de măsurare.
(5) Statele membre acordă aprobarea de model CEE în conformitate cu dispozițiile prezentului capitol, ale punctelor 1 și 2 din anexa I și ale directivelor speciale relevante.
Atunci când aprobarea de model CEE este acordată pentru dispozitive auxiliare, această aprobare trebuie să precizeze:
- modelele de mijloace de măsurare cărora li se pot atașa aceste dispozitive sau în care acestea pot fi integrate;
- condițiile generale de funcționare a totalității mijloacelor de măsurare pentru care sunt admise.
(1) În cazul în care concluziile examinării prevăzute la punctul 2 din anexa I sunt satisfăcătoare, statul membru care a efectuat această examinare întocmește un certificat de aprobare de model CEE pe care îl notifică solicitantului. Solicitantul are obligația, în cazurile prevăzute la articolul 11 sau într-o directivă specială, și posibilitatea, în toate celelalte cazuri, de a aplica pe fiecare mijloc de măsurare și pe fiecare dispozitiv auxiliar care se conformează modelului aprobat semnul de aprobare menționat în acest certificat.
(2) Dispozițiile cu privire la certificat, la semnul de aprobare, la depunerea eventuală a unui model martor și la publicitatea aprobării de model CEE sunt enunțate la punctele 3, 4 și 6 din anexa I.
(1) Durata de valabilitate a aprobării de model CEE este de zece ani. Aprobarea poate fi extinsă pentru perioade succesive de 10 ani; numărul mijloacelor de măsurare care pot fi fabricate în conformitate cu modelul aprobat nu este limitat.
În cazul în care aprobarea de model CEE nu este extinsă, mijloacele de măsurare aflate deja în funcțiune, care corespund cerințelor prezentei directive, se consideră aprobate.
(2) Atunci când aprobarea sau extinderea normală nu se poate acorda pentru anumite mijloace de măsurare, se poate acorda o aprobare sau extindere cu efect limitat, după informarea și, dacă este cazul, consultarea prealabilă a celorlalte state membre. În cazul prevăzut la a treia liniuță, consultarea prealabilă este obligatorie dacă locul de instalare se situează într-un alt stat decât cel care eliberează certificatul de aprobare de model CEE. Aprobarea de model CEE poate face obiectul următoarelor restricții:
- limitarea perioadei de valabilitate la mai puțin de zece ani;
- limitarea numărului de mijloace de măsurare care beneficiază de aprobare;
- obligația de a notifica autorităților competente locurile de instalare;
- limitarea utilizării.
(3) Atunci când se utilizează tehnici noi care nu au fost prevăzute într-o directivă specială, se poate acorda și o aprobare de model CEE cu efect limitat, după consultarea prealabilă a celorlalte state membre. Aceasta poate presupune restricțiile prevăzute la alineatul (2), precum și condiții speciale în funcție de tehnica utilizată.
Această aprobare nu poate fi totuși acordată decât:
- în cazul în care directiva specială pentru această categorie de mijloace de măsurare a intrat deja în vigoare;
- în cazul în care nu se derogă de la erorile maxime tolerate prevăzute în directivele speciale.
Durata de valabilitate a unei astfel de aprobări se limitează la maximum doi ani. Ea poate fi extinsă cu încă trei ani.
(4) Statul membru care a acordat aprobarea de model CEE cu efect limitat prevăzută la alineatul (3) înaintează o cerere în vederea adaptării directivei speciale la progresul tehnic în conformitate cu dispozițiile articolelor 18 și 19, de îndată ce apreciază că experiența are rezultate pozitive.
Atunci când, pentru o categorie de mijloace de măsurare care îndeplinește cerințele unei directive speciale, aprobarea de model CEE nu este cerută, producătorul poate aplica pe mijloacele de măsurare din această categorie, pe propria răspundere, semnul special descris la punctul 3.3 din anexa I.
(1) Statul membru care a acordat aprobarea de model CEE poate să o retragă în condițiile în care:
(a) mijloacele al căror model a făcut obiectul aprobării nu sunt conforme cu modelul aprobat sau cu dispozițiile directivei speciale relevante;
(b) cerințele metrologice menționate în certificatul de aprobare sau dispozițiile articolului 5 alineatele (2) și (3) nu sunt respectate.
(2) Statul membru care a acordat o aprobare de model CEE trebuie să o retragă dacă mijloacele al căror model a făcut obiectul aprobării prezintă la utilizare un defect de ordin general care le face improprii scopului pentru care au fost realizate.
(3) Dacă statul membru în cauză este informat de către alt stat membru despre existența unuia dintre cazurile prevăzute la alineatele (1) și (2), el ia, de asemenea, măsurile prevăzute la alineatele menționate, după consultarea acestui stat.
(4) Statul membru care a constatat existența cazului prevăzut la alineatul (2) poate suspenda introducerea pe piață și punerea în funcțiune a mijloacelor de măsurare respective. El informează de îndată celelalte state membre și Comisia cu privire la aceasta, precizând motivele deciziei sale. Aceeași procedură se aplică în cazurile prevăzute la alineatul (1) pentru mijloacele exceptate de la verificarea inițială CEE, dacă producătorul, după avertizare, nu le aduce în conformitate cu modelul aprobat sau cu cerințele directivei speciale relevante.
(5) Dacă statul membru care a acordat aprobarea contestă existența cazului prevăzut la alineatul (2) despre care a fost informat sau contestă că măsurile luate conform dispozițiilor alineatului (4) sunt întemeiate, statele membre interesate trebuie să depună eforturi pentru soluționarea litigiului.
Comisia trebuie să fie informată. Dacă este necesar, Comisia procedează la consultări corespunzătoare pentru a ajunge la o soluție.
Verificarea inițială CEE
(1) Verificarea inițială CEE reprezintă controlul și confirmarea conformității unui mijloc de măsurare nou sau recondiționat cu modelul aprobat și cu cerințele directivei speciale relevante; aceasta se materializează în marca de verificare inițială CEE.
(2) Dacă echipamentele de control de care dispun le permit, statele membre efectuează verificarea inițială CEE a mijloacelor de măsurare prezentate ca având caracteristicile metrologice și îndeplinind cerințele tehnice de construcție și de funcționare prevăzute în directiva specială referitoare la această categorie de mijloace.
(3) În cazul mijloacelor de măsurare care poartă marca de verificare inițială CEE, obligația statelor membre prevăzută la articolul 1 alineatul (1) este valabilă până la sfârșitul anului care urmează celui în cursul căruia s-a aplicat marca de verificare inițială CEE, cu excepția cazului în care directivele speciale prevăd o perioadă mai mare.
Atunci când un mijloc de măsurare face obiectul unei verificări inițiale CEE, statul membru care efectuează această verificare controlează:
(a) dacă mijlocul de măsurare aparține unei categorii exceptate de la aprobarea de model CEE și, în caz afirmativ, dacă el îndeplinește cerințele tehnice de construcție și de funcționare prevăzute în directiva specială referitoare la această categorie de mijloace de măsurare;
(b) dacă mijlocul de măsurare a făcut obiectul unei aprobări de model CEE și, în caz afirmativ, dacă el este conform cu modelul aprobat.
Controalele efectuate la verificarea inițială CEE se referă, în conformitate cu directiva specială relevantă, în special la:
- caracteristicile metrologice;
- erorile maxime tolerate;
- construcție, în măsura în care aceasta garantează că proprietățile metrologice nu riscă să se diminueze, într-o măsură importantă, în condiții obișnuite de utilizare a mijlocului;
- existența inscripționărilor necesare și amplasarea corectă a plăcuțelor pentru ștampilă.
(1) În cazul în care un mijloc de măsurare a trecut cu succes verificarea inițială CEE în conformitate cu dispozițiile articolului 9 și ale punctelor 1 și 2 din anexa II, statele membre aplică pe acest mijloc de măsurare o marcă de verificare parțială sau finală CEE, în conformitate cu punctul 3 din anexa II.
(2) Dispozițiile referitoare la modelele și caracteristicile mărcilor de verificare CEE sunt enunțate la punctul 3 din anexa II.
Atunci când, pentru o categorie de mijloace de măsurare care îndeplinesc cerințele unei directive speciale, nu se solicită verificarea inițială CEE, producătorul aplică pe mijloacele din această categorie, pe propria răspundere, simbolul special descris la punctul 3.4 din anexa I.
Dispoziții comune pentru aprobarea de model CEE și verificarea inițială CEE
Statele membre iau toate măsurile necesare pentru a împiedica utilizarea, pe mijloacele de măsurare, a mărcilor sau inscripționărilor care pot fi confundate cu semnele sau mărcile CEE.
Fiecare stat membru trebuie să notifice celorlalte state membre și Comisiei serviciile, organismele și institutele autorizate să aplice mărcile prevăzute la articolul 10.
Statele membre pot cere ca inscripționările prescrise să fie redactate în limba sau în limbile lor oficiale.
Controlul mijloacelor de măsurare aflate în funcțiune
(1) Atunci când statele membre controlează mijloacele de măsurare aflate în funcțiune care poartă mărci sau semne CEE și când directivele speciale nu stabilesc controalele și erorile maxime tolerate în funcțiune, cerințele de control și, în special, erorile maxime tolerate în funcțiune și cele ale controalelor efectuate înainte de punerea în funcțiune, trebuie să fie într-un raport identic cu cel aplicat mijloacelor de măsurare care îndeplinesc cerințele tehnice naționale nearmonizate la nivel comunitar.
(2) Fără a aduce atingere dispozițiilor articolului 1 alineatul (1) primul paragraf, un mijloc de măsurare aflat în funcțiune care poartă mărci sau semne CEE, dar nu îndeplinește cerințele directivei speciale relevante, în special în ceea ce privește erorile maxime tolerate, poate fi retras din funcțiune în același fel ca și un mijloc de măsurare prevăzut cu mărcile naționale.
Metode de control metrologic CEE
(1) Armonizarea metodelor de măsurare și control metrologic și, dacă este cazul, a mijloacelor necesare aplicării acestora, poate face obiectul directivelor speciale.
(2) Aceste directive pot, de asemenea, avea ca obiect armonizarea condițiilor de comercializare a anumitor produse, în special în ceea ce privește stabilirea, măsurarea și marcarea cantităților preambalate.
Adaptarea directivelor la progresul tehnic
Modificările necesare pentru adaptarea la progresul tehnic:
- a anexelor I și II la prezenta directivă și
- a anexelor tehnice ale directivelor speciale cu privire la diferitele categorii de mijloace de măsurare, unitățile le de măsură legale și metodele de control metrologic CEE
se adoptă în conformitate cu procedura prevăzută la articolul 19.
(1) Se instituie un comitet pentru adaptarea la progresul tehnic a directivelor privitoare la eliminarea barierelor tehnice din comerțul cu mijloace de măsurare, denumit în continuare "comitet". Comitetul este format din reprezentanți ai statelor membre și este prezidat de către un reprezentant al Comisiei.
(1) În cazul în care se face trimitere la procedura prevăzută în prezentul articol, comitetul este sesizat de către președinte fie la inițiativa acestuia, fie la cererea unui reprezentant al unui stat membru.
(2) Reprezentantul Comisiei înaintează comitetului un proiect cu măsurile ce urmează a fi adoptate. Comitetul își dă avizul cu privire la acest proiect în termenul pe care președintele îl poate stabili în funcție de urgența subiectului în cauză. Avizul este adoptat cu o majoritate de douăsprezece voturi, voturile statelor membre fiind ponderate în conformitate cu articolul 148 alineatul (2) din tratat.
Președintele nu participă la vot.
(3) (a) Comisia adoptă măsurile preconizate, dacă acestea corespund cu avizul comitetului.
(b) Dacă măsurile preconizate nu corespund cu avizul comitetului sau în absența avizului, Comisia înaintează Consiliului, fără întârziere, o propunere cu privire la măsurile ce trebuie adoptate. Consiliul decide cu majoritate calificată.
(c) Dacă, la expirarea unui termen de trei luni de la data prezentării la Consiliu, acesta nu hotărăște, măsurile propuse sunt adoptate de către Comisie.
Orice decizie privind refuzul aprobării de model CEE, refuzul prelungirii sau revocarea aprobării de model CEE, refuzul procedurii de verificare inițială CEE sau interzicerea vânzării sau utilizării, luată în temeiul dispozițiilor adoptate în aplicarea prezentei directive și a directivelor speciale referitoare la mijloacele în cauză, trebuie motivată cu exactitate. Decizia este notificată părții interesate indicându-se căile de atac prevăzute de legislația în vigoare în statele membre și termenele pentru introducerea acestor căi de atac.
(1) Statele membre pun în aplicare actele cu putere de lege și actele administrative necesare pentru a se conforma prezentei directive în termen de optsprezece luni de la notificarea acesteia și informează de îndată Comisia cu privire la aceasta.
Adoptată la Bruxelles, 26 iulie 1971.
[1] JO C 45, 10.5.1971, p. 26.
[2] JO C 36, 19.4.1971, p. 8.
1. Cerere de aprobare CEE
1.1. Cererea și corespondența privind cererea se întocmesc într-una dintre limbile oficiale, în conformitate cu legislația statului în care se prezintă cererea. Statul membru în cauză are dreptul să ceară ca documentele anexate să fie, de asemenea, întocmite în această limbă oficială.
Solicitantul trebuie să trimită simultan tuturor statelor membre un exemplar al cererii sale.
1.2. Cererea trebuie să conțină următoarele informații:
- numele și adresa producătorului, a firmei sau a reprezentantului autorizat al firmei sau al solicitantului;
- categoria de mijloace de măsurare;
- utilizarea prevăzută;
- denumirea comercială, dacă este cazul, sau tipul.
1.3. Cererea trebuie să fie însoțită de două exemplare ale documentelor necesare evaluării sale, mai ales:
1.3.1. O descriere privind în special:
- construcția și funcționarea mijlocului de măsurare;
- dispozitivele de protecție care asigură buna funcționare;
- dispozitivele de reglare și ajustare;
- locul de amplasare a:
- mărcilor de verificare;
- sigiliilor (dacă este cazul).
1.3.2. Planurile generale de montaj și, dacă este necesar, planurile detaliate ale componentelor importante.
1.3.3. O schemă de funcționare și, dacă este necesar, o fotografie.
1.4. Cererea este însoțită, dacă este cazul, de documente referitoare la aprobările naționale deja dobândite.
2. Examinarea pentru aprobare CEE
2.1.1. Studiul documentelor și o examinare a caracteristicilor metrologice ale modelului în laboratoarele serviciului de metrologie sau în laboratoare agreate sau la locul de fabricație, de livrare sau de instalare.
2.1.2. În cazul în care caracteristicile metrologice ale modelului sunt cunoscute în detaliu, numai o examinare a documentației prezentate.
2.2. Examinarea acoperă în totalitate performanțele mijlocului de măsurare în condiții obișnuite de utilizare. În astfel de condiții, acest mijloc de măsurare trebuie să își mențină caracteristicile metrologice cerute.
2.3. Natura și întinderea examinării menționate la punctul 2.1 pot fi menționate în directive speciale.
2.4. Serviciul de metrologie poate cere solicitantului să-i pună la dispoziție etaloanele, precum și mijloacele materiale adecvate și personalul auxiliar necesare efectuării încercărilor pentru aprobare.
3. Certificatul și semnul de aprobare CEE
3.1. Certificatul reproduce concluziile examinării modelului și stabilește celelalte cerințe care trebuie respectate. Certificatul este însoțit de descrieri, planuri și diagrame necesare pentru identificarea modelului și pentru explicarea funcționării acestuia. Semnul de aprobare prevăzut la articolul 4 din directivă trebuie să fie litera stilizată ε, conținând:
- în partea superioară, litera majusculă distinctivă a statului care a acordat aprobarea (B pentru Belgia, D pentru Republica Federală Germania, F pentru Franța, I pentru Italia, L pentru Luxemburg, NL pentru Țările de Jos) și ultimele două cifre ale anului aprobării;
- în partea inferioară, un număr care să fie determinat de serviciul de metrologie care a acordat aprobarea (un număr de identificare).
Un model al semnului de aprobare este prevăzut la punctul 6.1.
3.2. În cazul unei aprobări CEE cu efect limitat, semnul este completat de litera P, având aceleași dimensiuni ca și litera stilizată ε și plasată înaintea acestei litere.
Un model al semnului de aprobare cu efect limitat este prevăzut la punctul 6.2.
3.3. Semnul menționat la articolul 6 din directivă este unul similar cu semnul de aprobare CEE, în care litera stilizată ε este înlocuită cu o imagine simetrică în raport cu verticala.
Un model al acestui semn este prevăzut la punctul 6.3.
3.4. Semnul menționat la articolul 11 din directivă este identic cu semnul de aprobare CEE amplasat într-un hexagon.
Un model al acestui semn este prevăzut la punctul 6.4.
3.5. Semnele menționate la punctele anterioare și aplicate de producător în conformitate cu dispozițiile directivei trebuie să fie vizibile, lizibile și de neșters pe fiecare mijloc de măsurare și pe fiecare dispozitiv auxiliar supus verificării. Dacă aplicarea prezintă dificultăți de ordin tehnic, se pot prevedea excepții în directivele speciale sau pot fi admise după ce s-a ajuns la un acord între serviciile de metrologie ale statelor membre.
4. Depunerea unui model
În cazurile prevăzute de directivele speciale, serviciul care a acordat aprobarea poate solicita, în cazul în care consideră necesar, depunerea unui model al mijlocului de măsurare pentru care s-a acordat aprobarea. În locul acestui model martor, serviciul va putea autoriza depunerea de componente ale mijlocului de măsurare, de machete sau desene și va menționa aceasta pe certificatul de aprobare CEE.
5. Publicitatea aprobării
5.1. Aprobările de model CEE și aprobările de model CEE cu efect limitat se publică într-o anexă specială a Jurnalului Oficial al Comunităților Europene. Același lucru este valabil și pentru aprobările de model CEE suplimentare.
5.2. În momentul notificării către părțile interesate, copiile certificatelor de aprobare CEE sunt trimise Comisiei și celorlalte state membre, care pot, de asemenea, să obțină copii ale proceselor-verbale de examinare metrologică.
5.3. Retragerea unei aprobări de model CEE și celelalte elemente care privesc întinderea și valabilitatea aprobării de model CEE fac, de asemenea, obiectul procedurii de publicitate menționate la punctele 5.1 și 5.2.
5.4. Statul membru care refuză o aprobare de model CEE informează celelalte state membre și Comisia cu privire la aceasta.
6. Semnele privind aprobarea de model CEE
6.1. Semnul de aprobare de model CEE
| Aprobarea de model acordată de Serviciul de metrologie al Republicii Federale Germania în 1971 (a se vedea punctul 3.1 prima liniuță). Numărul de identificare al aprobării de model CEE (a se vedea punctul 3.1 a doua liniuță). |
6.2. Semnul aprobării de model CEE cu efect limitat
(a se vedea punctul 3.2)
| Aprobarea de model CEE cu efect limitat acordată de Serviciul de metrologie al Republicii Federale Germania în 1971. Numărul de identificare al aprobării de model CEE cu efect limitat. |
6.3. Semnul exceptării de la aprobarea de model CEE
(a se vedea punctul 3.3)
| Mijloc de măsurare construit în Germania în 1971 care nu face obiectul aprobării de model CEE. Numărul de referință al categoriei care nu face obiectul aprobării de model CEE dacă este prevăzută într-o directivă specială. |
6.4. Semnul aprobării de model CEE pentru mijloacele de măsurare exceptate de la verificarea inițială
(a se vedea punctul 3.4)
| Aprobarea de model CEE acordată de Serviciul de metrologie al Republicii Federale Germania în 1971. Numărul de identificare al aprobării de model CEE. |
1.1. Verificarea inițială CEE poate fi efectuată într-una sau mai multe etape (în general două).
1.2. Sub rezerva dispozițiilor directivelor speciale:
1.2.1. Verificarea inițială CEE se efectuează într-o etapă, în cazul mijloacelor de măsurare care constituie un întreg la livrarea din fabrică, adică mijloacele de măsurare care teoretic pot fi transferate la locul lor de instalare fără să fie necesară demontarea lor prealabilă.
1.2.2. Verificarea inițială CEE se efectuează în două sau mai multe etape pentru mijloacele de măsurare a căror funcționare corectă depinde de condițiile în care acestea sunt instalate sau utilizate.
1.2.3. Prima etapă de verificare trebuie să permită asigurarea în special a conformității mijloacelor de măsurare cu modelul aprobat sau, în cazul mijloacelor de măsurare exceptate de la aprobarea de model, a conformității cu cerințele care li se aplică.
2. Locul verificării inițiale CEE
2.1. Dacă directivele speciale nu menționează locul de verificare, mijloacele de măsurare care trebuie verificate într-o singură etapă sunt verificate în locul ales de către serviciul de metrologie în cauză.
2.2. Mijloacele de măsurare care trebuie verificate în două sau mai multe etape sunt verificate prin grija serviciului de metrologie teritorial competent.
2.2.1. Ultima etapă de verificare se efectuează obligatoriu la locul de instalare.
2.2.2. Celelalte etape de verificare se efectuează în conformitate cu ceea ce se prevede la punctul 2.1.
2.3. În special când verificarea are loc în afara biroului de verificare, serviciul de metrologie care efectuează verificarea poate cere solicitantului:
- să-i pună la dispoziție etaloanele, precum și mijloacele materiale adecvate și personalul auxiliar necesare verificării;
- să furnizeze o copie a certificatului de model CEE.
3. Mărcile de verificare inițială CEE
3.1. Descrierea mărcilor de verificare inițială CEE
3.1.1. Sub rezerva dispozițiilor directivelor speciale, mărcile de verificare inițială CEE care sunt aplicate în conformitate cu punctul 3.3 sunt următoarele:
3.1.1.1. Marca de verificare finală CEE este formată din două ștampile:
(a) prima ștampilă constă din litera minusculă "e" care cuprinde:
- în jumătatea superioară, litera majusculă distinctivă a statului în care s-a efectuat verificarea inițială (B pentru Belgia, D pentru Republica Federală Germania, F pentru Franța, I pentru Italia, L pentru Luxemburg, NL pentru Țările de Jos), însoțită, dacă este necesar, de una sau două cifre de identificare a subdiviziunii teritoriale;
- în jumătatea inferioară, numărul distinctiv al agentului sau biroului de verificare;
(b) a doua ștampilă constă din ultimele două cifre ale anului verificării amplasate într-un hexagon.
3.1.1.2. Marca de verificare parțială CEE constă doar din prima ștampilă. Ea servește, de asemenea, drept sigiliu.
3.2. Forma și dimensiunile mărcilor
3.2.1. În desenele alăturate sunt ilustrate forma, dimensiunile și conturul literelor și cifrelor pentru mărcile de verificare inițială CEE prevăzute la punctul 3.1, primele două reprezentând elementele constitutive ale ștampilei, al treilea reprezentând un exemplu de ștampilă. Dimensiunile relative ale desenelor sunt exprimate în funcție de unitatea reprezentând diametrul cercului circumscris literei minuscule "e" și câmpului hexagonal. Diametrele reale ale cercurilor circumscrise mărcilor sunt de 1,6 mm, 3,2 mm, 6,3 mm și 12,5 mm.
3.2.2. Serviciile de metrologie ale statelor membre schimbă reciproc desenele originale ale mărcilor de verificare inițială CEE executate în conformitate cu modelele din desenele anexate.
3.3. Aplicarea mărcilor
3.3.1. Marca de verificare finală CEE se aplică în locul prevăzut în acest sens pe mijlocul de măsurare când acesta din urmă a fost complet verificat și a fost recunoscut ca fiind în conformitate cu cerințele CEE.
3.3.2. Marca de verificare parțială CEE se aplică:
3.3.2.1. În cazul verificării în mai multe etape, pe mijlocul de măsurare sau pe componentele mijlocului de măsurare care îndeplinesc condițiile prevăzute pentru alte operațiuni decât cele care se efectuează la locul de instalare, în dreptul șuruburilor de fixare a plăcuței pentru ștampilă sau în orice alt loc menționat în directiva specială.
3.3.2.2. Drept sigiliu, în locurile menționate în directivele speciale.

References: articolul 21
 articolul 11
 articolul 1
 articolul 10
 articolul 19
 articolul 148
 articolul 4
 articolul 6
 articolul 11